# Dunakisfalud

### A Wikipédiából, a szabad lexikonból.

Dunakisfalud (szlovákul Vieska) község Szlovákiában, a Nagyszombati kerületben, a Dunaszerdahelyi járásban. 2001-ben 435 lakosából 391 magyar és 30 szlovák volt. Az utóbbi időben a lakosság száma ismét nő, de a falu lakosságának többségét főként a 40 év felettiek teszik ki.

## [szerkesztés] Fekvése

Csallóköz szívében, Dunaszerdahelytől 6 km-re nyugatra fekszik, a Pozsonyt és Komáromot összekötő főútvonal mentén. Kisfalud a térképen

### [szerkesztés] Környező települések

- Dióspatony, Lúcs, Solymos és Karcsa.

## [szerkesztés] Története

1322-ben említik először. 1910-ben 345, túlnyomórészt magyar lakosa volt. A trianoni békeszerződésig Pozsony vármegye Dunaszerdahelyi járásához tartozott. Ma is többségében magyarlakta település. Felekezet szerint római katolikus (többségében), református és egyéb. Önkormányzattal rendelkezik (sokáig Dióspatonyhoz tartozott).

## [szerkesztés] Mezőgazdaság

Régen főként birtokosok lakták, akiknek a földjein napszámosok dolgoztak. A napszámosok cserébe használhatták a szántó egy részét, és lakhattak a birtokon. A lakosok többsége a mezőgazdaságból élt még az 1990-es évek első felében is. Ma már egyre többen vállalnak munkát a környező városokban, illetve külföldön is (Ausztria, Magyarország, Csehország).

## [szerkesztés] Sport

A falu labdarúgócsapata Nyugat-Szlovákia 5. ligájának éllovasa. Mérkőzésein a nézőszám esetenként az 500-at is eléri.

## [szerkesztés] Iskola

Régen a falunak saját iskolája és óvodája volt (1-4. évfolyam), de ma már csak az óvoda létezik. Ugyanebben az épületben lehet megtalálni a falu könyvtárát. Sajnos a 90-es évek végén a gyerekek száma csökkent, de ma már újra növekvő tendenciát mutat. Az óvoda után a gyermekek a szomszédos faluba (1 km-re), Dióspatonyba (szlovákul: Orechová Potôň) járnak alapiskolába (1-9. évfolyam). Itt található magyar és szlovák évfolyam egyaránt. A kötelező tantárgyak közé tartozik a szlovák, a magyar, a matematika, a fizika, az idegen nyelv (angol,német,orosz), a biológia, a kémia, a földrajz és a testnevelés. Nagyon jó képességű diákok kerülnek ki innen. Általában a végzősök a legközelebbi városokba mennek középiskolába (Dunaszerdahely, Somorja, Megyer, Pozsony). A legtöbben szakmunkásképzőbe járnak (4 éves, érettségivel végződik). A legjobbak (tanulmányi átlag szerint) pedig bekerülnek a környező gimnáziumokba. A legtöbben a szerdahelyit választják közelsége és színvonala miatt: Vámbéry Ármin Magyar Tanítási Nyelvű Gimnázium. Sokan jelentkeznek azonban a pozsonyi Duna utcai Gimnáziumba (Duna utcai Magyar Tanítási Nyelvű Gimnázium) is.

Továbbtanulási lehetőségek a fővárosban Pozsonyban vannak, illetve Nyitrán, Komáromban és Nagyszombaton, valamint persze külföldön (általában Prágát választják, ritkábban Budapestet).

## [szerkesztés] Külső hivatkozások

- Községinfó
- Dunakisfalud Szlovákia térképén

A lap eredeti címe "http://hu.wikipedia.org../../../d/u/n/Dunakisfalud.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Slovenčina